በተለይም የፓትርያርኩን 18ኛ በዓለ ሢመት አከባበር ምክንያት በማድረግ የተተከለውን የአቡነ ጳውሎስ ሐውልተ ስምዕ፣ የአዲስ አበባ ሀገረ ስብከት እና የፓትርያርኩ ረዳት ሊቀ ጳጳስ የነበሩት ብፁዕ አቡነ ሳሙኤል እና የሀገረ ስብከቱ ዋና ሥራ አስኪያጅ ከቦታቸው አላግባብ መነሣትን ተከትሎ በሀገረ ስብከቱ ሙስና እና የሰብአዊ መብት ረገጣ መባባሱ እና ውዝግቡም እስከ አሁን ሁሉንም ያስማማ የተረጋገጠ መቋጫ ያላገኘ መሆኑን እንዲሁም በአንዳንድ አህጉረ ስብከት ከምእመኑ ጋራ የሚፈጠሩ አስተዳደራዊ ውዝግቦችንና ውዝግቦቹ የሚወልዷቸውን ልዩነቶች የዘረዘሩት አቶ መረሳ፣ ሲኖዶሱ እና በየደረጃው የሚገኙ የአስተዳደር መዋቅሮች በሙሉ ሥልጣናቸው እና አቅማቸው ተንቀሳቅሰው በቤተ ክህነቱ ውስጣዊ ተቋማዊ አሠራር መሠረት ለችግሩ አስቸኳይ እልባት መስጠት እንደሚጠበቅባቸው አሳስበዋል፡፡